Mesterskabet blev vundet af [[Rusland]]s hold, der vandt EM-titlen for andet [[år]] i træk, og som med [[Viktorija Moisejeva]] som skipper i finalen slog [[Anna Hasselborg]]s hold fra [[Sverige]] med 6-4. Det var fjerde gang, at [[Rusland]] vandt [[EM i curling#EM i curling for kvinder|EM for kvinder]], men det var første gang, at [[Viktorija Moisejeva|Moisejeva]] var kaptajn på det vindende hold. [[Bronze]]medaljerne gik til [[Skotland|værtslandets]] hold med [[Eve Muirhead]] som skipper, som i bronzekampen besejrede [[Tjekkiet]] med 6-2. Skotterne var ellers var gået ubesejret gennem grundspillet, men holdet blev slået ud i semifinalen af [[Rusland]] med 11-6. Det var syvende [[år]] i træk, at det skotske hold kunne rejse hjem med [[medalje]]r om [[hals]]en. [[Danmark]] blev repræsenteret af [[Lene Nielsen]]s hold, som endte på femtepladsen efter fire sejre og fem nederlag. [[Lene Nielsen]] blev imidlertid skadet i holdets fjerde kamp, hvorfor kaptajnrollen i resten af turneringen blev varetaget af [[Madeleine Dupont]].
Sport Kultur